хуморески за Сватба
На сребърната си сватба Г-н Иванов и съпругата му седят в изискан ресторант и пият шампанско:
- Скъпа  - казва Г-н Иванов - помниш ли как започнахме? Живеехме под наем в панелна в Люлин, карахме раздрънкана 20 годишна Шкода, нямах пари да те заведа нито на почивка, нито дори на ресторант...
- Така е, мили мой - отвръща съпругата - а виж ни сега! Имаме прекрасна къща в Бояна, всеки от нас има личен луксозен автомобил, ходим в чужбина на почивка по два пъти в годината и този ресторант!!! Всичко е съвършено!
- Даааам - въздиша Г-н Иванов - но тогава спях с гореща красива 25 годишна блондинка, а сега - събуждам се до една стара жена...
- Ооо, това ли те притеснява, мили мой? - мъдро отбелязала Г-жа Иванова - Върви и си намери гореща 25 годишна красива блондинка, започни да спиш с нея и аз ти гарантирам, че отново ще живееш под наем в Люлин, ще караш раздрънкана кола и няма да имаш и петак.